རྫོགས་པ་ཆེན་པོ་ཞང་ཞུང་སྙན་རྒྱུད་ལས་
བྱ་བྲལ་རྗེས་མེད་བཞུགས་སོ། །
།གྱེར་སྤུངས་ཆེན་པོ་སྣང་བཞེར་ལོད་པོ། དྲ་བྱེའི་ནུབ་ཕྱོགས་བྲག་ཤ་བ་
གདོང་གི་དགོན་པ་ན། ཉམས་ལེན་མཛད་ཅིང་བཞུགས་པའི་དུས་སུ། རྗེ་ཏ་པི་ཧྲི་ཙ་
སྤྲུལ་པའི་སྐུ་དེ་དྲུང་དུ་བྱོན་པ་ལ། གྱེར་སྤུངས་སྣང་བཞེར་ལོད་པོས། ཁྱོད་ང་ལ་ཕྱག་
མི་བྱེད་པ་ཅི་ཡིན་བྱས་པས། རྗེ་ཏ་པི་ཧྲི་ཙའི་ཞལ་ནས། ང་ཀ་གཟའ་སྐར་ལ་ཉི་ཟླ་མི་
འདུད། རྒྱལ་ཕྲན་ལ་རྒྱལ་པོ་ཆེན་པོ་མི་འདུད། རྨངས་ལ་རྒྱལ་ཕྲན་མི་འདུད། ཐེག་
པ་འོག་མ་ལ་ཐེག་པ་ཆེན་པོ་མི་འདུད་གསུངས། དེ་ལ་གྱེར་སྤུངས་ཀྱིས་ཞལ་ནས།
ཁྱོད་ཀྱི་སློབ་དཔོན་སུ་ཡིན། ཁུར་རུ་ན་ཅི་ཡོད། སྤྱོད་པ་འདི་འདྲ་བྱེད་པ་ཅི་ཡིན་བྱས་
པས། རྗེའི་ཞལ་ནས་ང་ཡི་སློབ་དཔོན་འདི་ལྟར་སྣང་བ་ཡིན། ཁུར་རུ་རྣམ་པར་རྟོག་
པ་ཡིན། སྤྱོད་པ་འགྲོ་བའི་ཁོལ་པོ་ཡིན་གསུངས། དེ་ལ་གྱེར་སྤུངས་ཀྱིས་གསུངས་པ།
ཁྱོད་ཀྱི་སློབ་དཔོན་འདི་ལྟར་སྣང་བ་ཡིན་ན། ཁྱོད་ལ་སློབ་དཔོན་མེད་པར་རིགས།
ཁུར་རུ་རྣམ་པར་རྟོག་པ་ཡིན་ན། ཁྱོད་ལ་འདོད་པ་མེད་པར་རིགས། སྤྱོད་པ་འགྲོ་
བའི་ཁོལ་པོ་ཡིན་ན། ཁྱོད་ལ་སྡུག་བསྔལ་མེད་པར་རིགས་བྱས་པས། སྤྲུལ་པའི་སྐུ་
དེའི་ཞལ་ནས། རྟོགས་པ་ཁོང་ནས་ཤར་ཙམ་ན། སློབ་དཔོན་གྱིས་ཕན་གདགས་
རྒྱུ་མི་གདའ། ཡིད་ཆེས་རང་ལ་རྙེད་ཙམ་ན། འདོད་པ་ལ་འོང་ས་མི་གདའ། ཅིར་
སྣང་གྲོགས་སུ་ཤར་ཙམ་ན། སྐྱིད་སྡུག་ལ་འོང་ས་མི་གདའ་གསུངས། གྱེར་སྤུངས་ཀྱི་
395

གསུང་རབ་སྒོ་མཛོད་རིན་པོ་ཆེའི་གླེགས་བམ།
135
ཞལ་ནས། ཁྱོད་དེ་ལྟར་ཡིན་ན། ནང་པར་རྒྱལ་པོའི་སྤྱན་སྔར། འུ་ཅག་གཉིས་བསྒྲོ་
གླེང་བྱ། ང་རྒྱལ་ན་ཁྱོད་ལ་རྒྱལ་པོའི་ཆད་པ་གཅོད་དུ་འཇུག །ཁྱོད་རྒྱལ་ན་ངའི་སློབ་
དཔོན་བྱ། དེ་སྐད་གསུངས་པས། རྗེའི་ཞལ་ནས་སྒྲ་ནི་མུན་པའི་དྲྭ་བ་འདྲ། ཚད་མ་
རྣམས་ནི་ཤན་པ་འདྲ། སྒྲ་དང་ཚད་མ་ཇི་སྙེད་པ་ཐམས་ཅད། སྨྱོན་པའི་སོ་པ་འདྲ།
གནས་ལུགས་ཀྱི་དོན་ལ་བཅོས་སུ་མེད། གཉུག་མའི་ལམ་ལ་སྦྱང་དུ་མེད། རང་
འབྱུང་ཡེ་ཤེས་ལ་རྟོགས་རྒྱུ་མེད། རྟོགས་པའི་ངང་ལ་རྩིས་གདབ་མེད་པ་ལ། ཁྱོད་
སྐྱོན་གང་ལ་འགེལ། འགེལ་མཁན་རང་འཆལ་བར་འགྲོ་གསུངས། དེ་ལ་གྱེར་སྤུངས་
ཀྱིས་བསམ་པས། འདི་སྤྲུལ་པའི་སྐུ་ཞིག་འདུག་པ་ལ། ངས་ངག་འཁྱལ་སྨྲས། ཨ་ཙ་
མ་མནོས་ཏེ། བརྒྱལ་ཐབས་སུ་སོང་། བརྒྱལ་བ་སངས་ནས་བལྟས་པས། སྤྲུལ་པའི་
སྐུ་དེ་འོད་དུ་འཁོར་རེ་བཞུགས་གྱིན་འདུག་པ་གཟིགས། ལྷ་ཕྱག་ཕུལ། གསེར་ཕྱེ་ཕུལ་
ནས་གདམས་ངག་ཞུ་འཚལ་བྱས་པས། ཁོང་གིས་ཞལ་ནས། ཏ་པི་ཧྲི་ཙ་ལ་གསེར་
གྱི་དགོས་པ་མི་གདའ། འོ་ན་བྱིའུ་གཤོག་ཐོགས་འདི་ལ་ཡང་གསེར་གྱི་དགོས་པ་ཡོད་
དམ་གསུངས། དེ་ལས་དང་སྐལ་བར་ལྡན་པ་གཟིགས་ནས་སྤྲུལ་པ་བྱོན་པའོ། །དེ་
ནས་རྗེ་ཏ་པི་ཧྲི་ཙ་ལ། རྗེ་སྣང་བཞེར་ལོད་པོས་གདམས་པ་ཞུས་པས། སྤྲུལ་པའི་སྐུ་
དེས་བྱ་བྲལ་རྗེས་མེད་དུ་བསྟན་པ་ལགས་སོ། །རྗེ་སྤྲུལ་པའི་སྐུ་ལ་ཕྱག་འཚལ་ལོ། །བྱ་
བྲལ་རྗེས་མེད་ལ། གནས་པ་གཞིའི་བྱ་བྲལ་དང་གཅིག །འཇུག་པ་ལམ་གྱི་བྱ་བྲལ་
དང་གཉིས། མཐར་ཕྱིན་འབྲས་བུའི་བྱ་བྲལ་དང་གསུམ་མོ། །
༧ གནས་པ་གཞིའི་བྱ་བྲལ་ལ། ཤེས་བྱའི་གཤིས་ལ་བྱ་རུ་མེད། དེ་ཁོ་ན་ཉིད་ཀྱི་
འདུག་ཚུལ་ལ་བྱ་རུ་མེད། དངོས་པོ་དང་གནས་ལུགས་ལ་བྱ་རུ་མེད། དེ་བཞིན་ཉིད་
ཀྱི་འདུག་ཚུལ་ལ་བྱ་རུ་མེད། འཇུག་པ་ལམ་གྱི་བྱ་བྲལ་ལ། དད་པ་ལྷག་གིས་སྐྱེས་
པའི་དུས་ན། འཁོར་བ་ལ་ཞེན་པ་ལོག་པ་ཡིན་པས། འཇིག་རྟེན་གྱི་བོན་བརྒྱད་ལ་བྱ་
396

སེམས་སྡེ།
བྱ་བྲལ་རྗེས་མེད།
རུ་མེད། རྟོགས་པ་ལྷག་གིས་ཤར་ཀྱང་། ལས་རྒྱུ་འབྲས་བདེན་པས། མི་དགེ་བཅུ་ལ་
བྱ་རུ་མེད། སངས་རྒྱས་རང་ལ་རྙེད་ཀྱང་། གདམས་ངག་འབྱུང་ས་བླ་མ་ཡིན་པས།
བླ་མའི་ཐུགས་དང་འགལ་བ་བྱ་རུ་མེད། བོན་ཐམས་ཅད་ཀྱི་རྩ་བ་དཀའ་ཐུབ་ཡིན་
པས། སྐྱིད་སྡུག་གི་གདམས་ཁ་ཕྱེ་རུ་མེད་གསུངས་སོ། །མཐར་ཕྱིན་འབྲས་བུའི་བྱར་
གདམས་པ་ཚིག་གཅིག་གིས་དོན་གྱི་གདེང་ཐོབ་པས། ཐ་སྙད་ཀྱི་བློ་སྦྱོང་འ
མེད་ལ།
བྱ་རུ་མེད། འདུག་ཚུལ་ལ་ཡིད་ཆེས་ནས། ས་ལམ་ལ་རྩོལ་བསྒྲུབ་བྱ་རུ་མེད། བདག་
ཏུ་འཛིན་པའི་དངོས་པོ་སྟོང་ན། བག་ཆགས་ལ་གནས་པ་བྱ་རུ་མེད། རིག་པ་ཕྱོགས་
མེད་དུ་ཤར་ན། ཕྱོགས་དང་རིས་སུ་བྱ་རུ་མེད་གསུངས་སོ། །གནས་པ་གཞིའི་བྱར་
མེད་ལ་གདམས་པ་བཞི། དམུ་ལུགས་ཡིན་པས་བཟོ་མི་བྱེད་པའི་གདམས་པ་དང་
གཅིག །འཕྲོ་ཅིག་ཡིན་པས་མི་གདམས་པ་དང་གཉིས། རང་ཆས་ཡིན་པས་མི་བཅོས་
པ་དང་གསུམ། ཉག་གཅིག་ཡིན་པ་མི་སྤེལ་པ་དང་བཞིའོ། །
༧ འཇུག་པ་ལམ་གྱི་གདམས་ངག་ལ། རྫོགས་པ་ཆེན་པོ་ཡིན་ཟེར་གྱིན། ཐོ་ཅོ་
དང་ཏོམ་ཆོལ་དུ་བྱེད་ན། རྣལ་འབྱོར་གྱི་གོལ་ས་ཡིན། བྱར་མེད་ཟེར་ནས་དགེ་བཅུ་
ནན་གྱིས་འགེགས་ན། རྣལ་འབྱོར་གྱི་གོལ་ས་ཡིན། རྟོགས་སོ་ཟེར་ནས་རང་སེམས་ཐ་
མལ་དུ་འཇོག་ན། རྣལ་འབྱོར་གྱི་གོལ་ས་ཡིན། ཆགས་སྡང་ཁ་མ་བྲི་བར་ཅི་བྱས་པ་
མི་སྟོ་བ་སྐད་ཟེར་ན། རྣལ་འབྱོར་གྱི་གོལ་ས་ཡིན། དགོན་པར་བསྡད་ནས་ཤེས་པ་ཁ་
ཡན་དུ་གཏོང་ན། རྣལ་འབྱོར་གྱི་གོལ་ས་ཡིན། མཁས་པའི་གདམས་ངག་བོར་ནས།
རང་འཐད་དང་ཤེས་ཚུལ་བྱེད་ན། རྣལ་འབྱོར་གྱི་གོལ་ས་ཡིན། གནས་ལུགས་གཏན་
ལ་མ་ཕེབས་པར། ཁ་ལ་སྟོང་པ་སྟོང་པ་ཟེར་ནས། རོ་ཉལ་མགོ་བཏུམས་སུ་སྡོད་ན།
རྣལ་འབྱོར་གྱི་གོལ་ས་ཡིན། དེ་རྣམས་འཇུག་པ་ལམ་གྱི་གདམས་པ་ལགས་སོ། །
༧ མཐར་ཕྱིན་འབྲས་བུ་ཡི་གདམས་ངག་ལ། ཡིད་ལ་འདོད་པ་མེད་པས་སྦྱིན་པ་
397

གསུང་རབ་སྒོ་མཛོད་རིན་པོ་ཆེའི་གླེགས་བམ། 135
གཏོང་ཟིན། ཅོག་གིས་བཞག་པས་ཡེ་ཤེས་ཤར་ཟིན། རེ་བ་མེད་པས་འབྲས་བུ་ཐོབ་
ཟིན། ཅི་ཡང་མ་བྱས་པས་སྒྲིབ་པ་དག་ཟིན། དེ་མཐར་ཕྱིན་འབྲས་བུ་ཡི་གདམས་པ་
ལགས་སོ། །དེ་སྐད་ཏ་པི་ཧྲི་ཙ་ཡིས་གསུངས་པས། གྱེར་སྤུངས་སྣང་བཞེར་ལོད་པོས་
གོ་ནས། སྣ་ཚོགས་ཀྱི་སྣང་བ་རྩ་བྲལ་དུ་རྟོགས་ཏེ། བླ་མ་ཐུགས་རྗེ་རེ་ཆེ་མནོ་བ་ཞིག་
རྒྱུད་ལ་ཤར། འཁོར་གསུམ་ཡོངས་དག་ཉིད་ལ་འབུལ་ཞུས་པས། ཁོང་གི་ཞལ་ནས་
ང་རྡོ་ཐོག་ནས་བྱ་འཕུར་བ་དང་འདྲ་བ་ལ། འཁོར་གསུམ་ཡོངས་དག་གིས་དགོས་རྒྱུ་
མི་གདའ་གསུངས། ཅིས་ཀྱང་གདམས་ངག་ཞུ་འཚལ་བྱས་པས། གདམས་ངག་གིས་
སྣོད་དུ་རུང་པ་དང་། འདུལ་བའི་དུས་ལ་བབ་པ་ཡིན་གསུངས་ནས། གདམས་ངག་
གནང་པ་ལགས་སོ། །རྨོངས་པ་རྣམས་སྒོམ་དང་ཕྲལ་ནས། བློ་རབ་ཀྱི་གདམས་ངག་
ཡིན་གྱིས། ཤེས་པ་སྙོམས་ལ་ཉོན་ཅིག །
༧ བྱ་བྲལ་རྗེས་མེད་འདི་ལ་བཤད་ལུགས་རྣམ་པ་གསུམ་ཡིན་ཏེ། ཡེ་ཇི་བཞིན་
མར་བཤད་པ་དང་གཅིག །གནས་ལུགས་དང་སྦྱར་ཏེ་བཤད་པ་དང་གཉིས། གང་
ཟག་བློ་དང་སྦྱར་ཏེ་བཤད་པ་དང་གསུམ་མོ། །ཡེ་ཇི་བཞིན་མར་བཤད་པ་ལ། ཡིན་
པ་ལ་ཡིན་པར་ཤེས་པ་དང་། དེ་ཁོ་ན་ཉིད་དང་མི་འབྲལ་བ་ཡིན། གནས་ལུགས་སུ་
བཤད་པ་ལ། གཞི་ཅི་བཞིན་མ་བཅོས་པ་ཡིན། ལམ་ཅི་བཞིན་མ་བསླད་པ་ཡིན།
འབྲས་བུ་ཅི་བཞིན་མ་བཅོས་པ་ཡིན། མ་བཅོས་པའི་སྟེང་དུ་མ་བསླད་པར་བཞག །
མི་དམིགས་པའི་ངང་ལ་ཅོན་ནེ་ས་ལེར་བཞག་པ་ཡིན། གང་ཟག་གི་བློ་དང་སྦྱར་ཏེ་
བཤད་པ་ལ། བློ་རབ་འབྲིང་ཐ་མ་གསུམ། རབ་སེང་གེ་ཁ་སྤྲོད་ཀྱི་དགོངས་པ།
འབྲིང་ལུས་སེམས་རྩ་བྲལ་དུ་བཞག་པ། ཐ་མ་རྐྱེན་མེད་ཀྱི་ངང་དུ་རང་ས་རུ་བཞག་
པའོ། །རྒྱུད་ཅེས་བྱ་བ་ནི། ཐོག་མ་ནས་ཐ་མ་རུ་བྱང་ཆུབ་ཀྱི་སེམས་སུ་ཆུ་རྒྱུན་མ་ཆད་
པས་རྒྱུད་ཅེས་བྱའོ། །རྒྱལ་པོ་ཞེས་བྱ་བ་ནི། གང་གིས་ཀྱང་འགྲན་དུ་མེད་པས་རྒྱལ་
398

སེམས་སྡེ།
াই
བྱ་བྲལ་རྗེས་མེད།
པོ་ཞེས་བྱའོ། །བྱ་བྲལ་ཞེས་བྱ་བ་ནི། བློའི་རྩིས་གདབ་དང་བྲལ་བས་བྱ་བྲལ་ཞེས་
བྱའོ། །རྗེས་མེད་ཞེས་བྱ་བ་ནི། གང་ནས་ཀྱང་འོང་བའི་ཁུངས་མེད་པས་རྗེས་མེད་
ཞེས་བྱའོ། །ཐུགས་ལ་འགྱུར་བ་མེད་པའི་ཕྱིར་ན་རྒྱུད་ཅེས་བྱའོ། །ཐུགས་ལ་རྩིས་
གདབ་མེད་པའི་ཕྱིར་ན་རྒྱུད་ཅེས་བྱའོ། །དེ་རྒྱུད་ཆེ་བའི་ཡོན་ཏན་ནི། བྱ་བྲལ་གྱི་
གཏན་ཚིགས་ནི། རྒྱུ་མ་མཆིས་པས་བྱ་བྲལ། རྐྱེན་མི་འདུག་པས་བྱ་བྲལ། རྩིས་
གདབ་མེད་པས་བྱ་བྲལ། མིང་གང་དུ་ཡང་གདགས་སུ་མེད་པས་བྱ་བྲལ། རྗེས་མེད་
ནི། དང་པོར་འོང་ས་མི་འདུག་པས་རྗེས་མེད། ད་ལྟ་འདུག་ས་མི་འདུག་པས་རྗེས་
མེད། ཐ་མར་འགྲོ་ས་མི་འདུག་པས་རྗེས་མེད། ལྟ་བ་ལྟ་རུ་མེད་པས་རྗེས་མེད། སྒོམ་
པ་སྒོམ་དུ་མེད་པས་རྗེས་མེད། སྤྱོད་པ་སྤྱད་དུ་མེད་པས་རྗེས་མེད། འབྲས་བུ་བསྒྲུབ་
ཏུ་མེད་པས་རྗེས་མེད། བློ་དང་དངོས་པོ་མེད་པས་རྗེས་མེད། འཆི་རུ་སྐྱེ་མ་མྱོང་པས་
རྗེས་མེད། དེས་ན་སེམས་མ་མཐོང་བས་ལྟ་བ་མ་མཆིས་པ་ལགས་སོ། །སེམས་ལ་
ངོས་བཟུང་མ་མཆིས་པས། སྒོམ་པ་ཡང་མ་མཆིས་པ་ལགས་སོ། །ཅིས་ཀྱང་བྱ་རུ་མ་
མཆིས་པས། རྩོལ་ཞིང་བསྒྲུབ་པ་བྱ་རུ་མ་མཆིས་པ་ལགས་སོ། །དེ་སྒོམ་དང་མི་སྒོམ་
གཉིས་ཅི་ཡང་བྱ་རུ་མ་མཆིས་པ་ལགས་སོ། །སྐྱེ་མ་མྱོང་པས་འཆི་མི་སྲིད་པ་ལགས་
སོ། །དེས་ན་སངས་རྒྱས་ལ་རེ་མ་ཆེ། སེམས་ཅན་ལ་དོགས་མ་ཚ། སངས་རྒྱས་སྒམ་
སྟེ་མ་མཛད། སེམས་ཅན་སྒྲིན་ཏེ་མ་བཅོས། གཞི་དངོས་མེད་ལ་སངས་རྒྱས་སྒམ་སྟེ་
མཛད་དུ་མེད། དེས་ན་སེམས་ལ་སངས་རྒྱས་མི་རེ། སེམས་ནི་གང་ནས་ཀྱང་མ་
འོངས་པ་ལགས་སོ། །སེམས་ལ་སེམས་སུ་གདགས་སུ་མ་མཆིས་པ་ལགས་སོ། །སེམས་
ལ་དཔེ་གང་གིས་ཀྱང་མཚོན་དུ་མེད་པ་ལགས་སོ། །སེམས་དེ་བཀའ་ཡང་མ་ཡིན།
ལུང་ཡང་མ་ཡིན། དཔེ་གང་གིས་ཀྱང་མཚོན་དུ་མ་མཆིས་པ་ལགས་སོ། །དགེ་བྱེད་
ཀུན་ན་རེ། མ་ཡེངས་པ་མི་སྤང་པ་ཟེར་གྱིན་འདུག་ན། སྤང་པས་ཅི་སྟོ། ཡེངས་སུ་
399

གསུང་རབ་སྒོ་མཛོད་རིན་པོ་ཆེའི་གླེགས་བམ། 135
ཡེངས་རྒྱུ་མི་འདུག ། སྤང་རྒྱུ་དངོས་པོ་འདུག་གམ། དེས་ན་སེམས་མ་མཐོང་པས་ལྟ་
ཤེས་སམ། སེམས་ངོས་བཟུང་མེད་པར་སྒོམ་པ་འོང་ངམ། སེམས་ལ་སྤྱད་རྒྱུ་ཡོད་པ་
ཤེས་སམ། སེམས་ལ་དངོས་པོ་མེད་པར་འབྲས་བུ་ཇི་འདྲ་བ་ཞིག་བསྒྲུབ། དེས་ན་ལྟ་
སྒོམ་སྤྱོད་པ་འབྲས་བུ་ཟེར་ཏེ། མིག་ཅེར་རེ་པ་ལ་རྫུན་ཡིན། སངས་རྒྱས་སུ་རྒྱུ་མི་
འདུག་པས། སེམས་ཅན་དུ་འགྲོ་བའི་དོན་མི་གདའ། ཅིའི་ཕྱིར་ན། ངོ་བོ་ལ་གྲུབ་རྒྱུ་
མི་འདུག་པའི་ཕྱིར། དེས་ན་སེམས་ཅན་གུད་པར་མ་ལྟ། རང་ལ་ལྟོས་ལ་ཞོག །རང་
གི་རང་སོ་ཚུགས་ཤིག །རང་སོ་མ་ཚུགས་ན་འཁོར་བར་འཁྱམས། འཁོར་བ་དང་མྱ་
ངན་ལས་འདས་པ་བྱ་བ་ནི། འཁོར་བ་ནི་མ་རྟོགས་པས་འཁོར་བ་ཡིན། མྱ་ངན་ལས་
འདས་པ་ནི་རྟོགས་པ་ལས་བྱུང་བ་ཡིན། རྟོགས་པ་དང་མ་རྟོགས་པའི་ངོ་བོ་གཅིག་
ལས་མེད་པ་སྟེ། མ་རྟོགས་པ་རྣམས་ཀྱིས་སེམས་དངོས་མེད་ལ་རྩོལ་སྒྲུབ་བྱ་བར་
མཐོང་། བྱ་བྲལ་གཅིག་ཆོད་དུ་མ་རྟོགས་པས་ཉེས། འཁོར་བ་རྒྱུ་མེད་དུ་མ་རྟོགས་
པས་ཉེས། སེམས་ལ་འཁོར་བའི་རྒྱུ་དང་རྐྱེན་གང་ཡང་མེད། དངོས་མེད་ཡིན་པས།
ལུས་ལ་འཁོར་བའི་རྒྱུ་མ་མཆིས་སོ། །ཀུན་བཏགས་བེམ་པོ་རུ་འདུག་པས། དེས་ན་
སེམས་སུ་ཡང་མིང་མ་བཏགས་ཤིག །ལྟ་བར་ཡང་མིང་མ་བཏགས་ཤིག །སྒོམ་པར་
ཡང་མིང་མ་བཏགས་ཤིག་བཏགས་པས་ཆགས། ཆགས་པས་འཆིང་། བཅིངས་པས་
གོལ། གོལ་བས་འཁྱམས་པ་ཡིན་གསུངས། རྣལ་འབྱོར་པ་ཐམས་ཅད་སེམས་ལ་
སངས་རྒྱས་ཡིན་ཟེར་ཀྱིན་འདུག་སྟེ། སེམས་ལ་དངོས་པོ་མཚན་མ་ཅི་ཡང་མ་མཆིས་
པ་ཅིག་ལགས། སངས་རྒྱས་བྱ་བའི་རྒྱུ་མ་མཆིས། སངས་རྒྱས་ལ་རེ་བ་མེད་པས་བློ་
ཐག་ཆོད། སེམས་ཉིད་ཐ་སྙད་ཐམས་ཅད་ལས་འདས་པ་ཞིག་འདུག་པས། སེམས་
ཅན་དུ་རེ་བའི་དོགས་པ་ཟད། དེས་ན་རེ་དོགས་ཐམས་ཅད་དང་བྲལ་བའི་དུས་ན།
སེམས་མ་མཐོང་བའི་ལྟ་བ་བྱ་བའི་མིང་ཡང་མེད། དེས་ན་ཕྱོགས་རིས་བྱ་བའི་མིང་
400

སེམས་སྡེ།
জই
བྱ་བྲལ་རྗེས་མེད།
ཡང་མེད། སེམས་ལ་འོང་ས་མེད་པས་གནས་ས་མེད། འོང་ས་མེད་པས་གཞི་མ་མེད་
ངོ་ཤེས། གནས་ས་མེད་པས་རྗེས་མེད་ངོ་ཤེས། འགྲོ་ས་མེད་པས་ངོས་བཟུང་དང་
བྲལ་ངོ་ཤེས། དེས་ན་གང་དུ་ཡང་མ་ལྷུང་བར། གང་དུ་ཡང་མི་སྣང་བ། གང་དུ་
ཡང་མི་གཟིགས་གང་དུ་ཡང་མ་སྤངས། གང་དུ་ཡང་མ་ཆད་པ་ཡིན་པས། ལྟ་བ་དེ་
ལམ་ཁའི་ཕ་བོང་དང་འདྲ་སྟེ། གང་ལ་ཡང་ཕྱོགས་རིས་འོང་ས་མི་གདའ། གང་དུ་
ཡང་རྒྱ་མ་ཆད་པ་ཡིན་པས། བརྩི་གདབ་ལ་འོང་ས་མི་གདའ། སྟེང་འོག་ཕྱོགས་རིས་
མཐའ་དབུས་གང་ཡང་མེད་དེ། ནམ་མཁའ་དང་འདྲ་སྟེ། ནམ་མཁའ་ལ་མཐའ་
དབུས་འོང་ས་མི་གདའ། མིང་གང་དུ་ཡང་གདགས་སུ་མ་མཆིས་པས། རྩིས་གདབ་
ལ་འོང་ས་མི་གདའ། དེས་ན་སེམས་བྱ་བ་ཅིའི་ཕྱིར་ན་འདོགས། སེམས་སུ་གདགས་
སུ་མེད་པ་ལ། སེམས་སུ་བཏགས། བཏགས་པས་གོལ། སེམས་བྱ་བ་ནི། ཐ་སྙད་
ཐམས་ཅད་ལས་འདས་པ་ལགས་སོ། །བྱ་བྲལ་བློ་འདས་རྗེས་མེད་བྱ་བའི་ལས་དང༌།
ཐ་སྙད་ཐམས་ཅད་ལས་འདས་པ་ལགས་སོ། །དྲན་པ་ཐམས་ཅད་རྩ་བྲལ་དུ་འདོད།
དྲན་པ་ལ་རྩ་བ་མི་འདུག་པས། ། འོང་སའམ་གནས་ས་འམ་འགྲོ་ས་མི་འདུག་པས།
དྲན་པ་རྩ་བྲལ་དུ་འདོད་པ་ལགས་སོ། །བློ་དང་དངོས་པོ་གཉིས་པོ་འདི། བློ་ལ་
དངོས་པོ་འབྱུང་ངམ། དངོས་པོ་ལ་བློ་འབྱུང༌། བློ་ལ་དངོས་པོ་འོང་ས་མི་འདུག །
ཅིའི་ཕྱིར་བུ་ལ་མ་མི་སྐྱེ་བ་དང་འདྲ་སྟེ། དངོས་པོ་ལ་བློ་འོང་པར་མི་རིགས་ཏེ།
དངོས་པོ་བྱ་བ་རང་ཡང་མེད་པ་རུ